cyanic-selkie/wikianc huggingface dataset:
Α.Λ.Φ. Αλίμου
Μεταξύ Α2 και Β' Εθνικής (2003-2008)
Στα πλαίσια της Β' Εθνικής πια, την περίοδο 2003-04, η ομάδα κατετάγη 9η στην τελική βαθμολογία. Έχοντας συγκεντρώσει 12 νίκες και 14 ήττες, ισοβάθμισε με το Θερμαϊκό Θέρμης, ο οποίος τερμάτισε μια θέση παρακάτω εξαιτίας των μεταξύ τους αποτελεσμάτων. Την επόμενη χρονιά, 2004-05, η ομάδα σκαρφάλωσε στην 5η θέση. Ισοβάθμισε δε με την 4η ομάδα του Πρωταθλήματος, εκείνη του Κολλεγίου ICBS, με 17 νίκες και 9 ήττες συγκομιδή.
Παρά την απουσία του από τις πρώτες θέσεις της βαθμολογίας, εν τέλει ο Άλιμος επέστρεψε την περίοδο 2005-06 στην Α2 Εθνική λόγω ανακατατάξεων. Ωστόσο, δεν κατάφερε να πετύχει κάτι καλύτερο από τη 15η και προτελευταία θέση με μόλις 8 νίκες σε 30 αγώνες.
Επιστρέφοντας στη Β' Εθνική, την περίοδο 2006-07 ο Άλιμος συγκέντρωσε 14 νίκες και 16 ήττες, τερματίζοντας στη 10η θέση του βαθμολογικού πίνακα. Την επόμενη χρονιά, 2007-08, τερμάτισε τρεις θέσεις χαμηλότερα εντός της ζώνης του υποβιβασμού.
Παραμονή στη Γ' Εθνική (2008-2010)
Την αγωνιστική περίοδο 2008-09 η ομάδα κατέλαβε την 4η θέση στον όμιλό της στη Γ' Εθνική εξασφαλίζοντας με άνεση την παραμονή της. Δεν συνέβη το ίδιο την περίοδο 2009-10 οπότε και βρέθηκε στη 12η θέση του τελικού βαθμολογικού πίνακα, επιστρέφοντας στα τοπικά πρωταθλήματα μετά από 14 χρόνια.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2012-13, η Α.Λ.Φ. Αλίμου έλαβε μέρος στο Πρωτάθλημα Α' Κατηγορίας Ανδρών της Ε.Σ.ΚΑ.Ν.Α., ολοκληρώνοντας τις αγωνιστικές της υποχρεώσεις στην 5η θέση του βαθμολογικού πίνακα.
Έδρα του συλλόγου είναι το Δημοτικό Κλειστό Γυμναστήριο Αλίμου. Πρόεδρος του Δ.Σ. είναι ο Χρήστου Παύλος. Καθήκοντα προπονητή διατηρεί ο Δημήτρης Τσολάκης με άμμεσο συνεργάτη το Δημήτρη Πρασσά. Καθήκοντα προπονητή της εφηβικής και παιδικής ομάδας έχει ο Χρήστος Τριανταφύλλου.
Σημειώσεις
<div class="references-small" style="font-size:85%; -moz-column-count:1; -webkit-column-count:1; column-count:1;"> '' α. Η σύνθεση της ομάδας της ΑΛΦ Αλίμου τη χρονιά της ανόδου στις Εθνικές Κατηγορίες Μπάσκετ το 1996 ήταν: Μαργέλης, Μαυρομάτης, Δελατόλας, Σφυρτής, Αμπατζής, Ευαγγελίδης, Τσαμακλής, Δισάκιας, Βασιλειάδης, Μάστορης, Θεολόγης, Φωτάκης, Σαββάκης, Σμέρος. ''
Εξωτερικοί σύνδεσμοι
Κατηγορία:Αθλητικοί σύλλογοι Αθήνας Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι κολύμβησης Κατηγορία:Σωματεία Ε.Σ.ΚΑ.Ν.Α. Κατηγορία:Ιδρύσεις αθλητικών συλλόγων το 1985 Κατηγορία:Ιδρύσεις ομάδων καλαθοσφαίρισης το 1985
Πανλευκάδιος Α.Σ.Κ.
Ο Πανλευκάδιος Αθλητικός Σύλλογος-Καλαμίτσι είναι ελληνικός αθλητικός σύλλογος με έδρα τη Λευκάδα. Επίσημο έτος ίδρυσης είναι το 1986. Διαθέτει τμήματα ποδοσφαίρου ανδρών και γυναικών.
Ιστορία
Το τμήμα ποδοσφαίρου ανδρών ιδρύθηκε το 1986 με την ονομασία ΑΟ Καλαμιτσίου. Από την ίδρυση του μέχρι και το 2017 συμμετείχε στα τοπικά πρωταθλήματα της ΕΠΣ Πρέβεζας Λευκάδας.
Μετονομασία
Στις 20 Ιουλίου 2013 μετά από Γενική Συνέλευση αποφασίστηκε με τροποποίηση του καταστατικού η μετονομασία της ομάδας από ΑΟ Καλαμιτσίου σε Πανλευκάδιος ΑΣ Καλαμίτσι. Η λέξη Καλαμίτσι και η χρονολογία ίδρυσης παρέμειναν τιμητικά για όσους πέρασαν από τον ΑΟ Καλαμιτσίου και προσπάθησαν να μην χαθεί η ιστορία του.
Πρωτάθλημα και άνοδος
Με την κατάκτηση του πρωταθλήματος της ΕΠΣ Πρέβεζας Λευκάδας 2016-17 ανέβηκε για πρώτη φορά στην ιστορία του στην Γ εθνική.
Διακρίσεις
Πρωτάθλημα ΕΠΣ Πρέβεζας Λευκάδας:1 (2016-17)
Φιναλίστ κυπέλλου ΕΠΣ Πρέβεζας Λευκάδας:3 (2014-15,2016-17,2018-19)
Σούπερ καπ ΕΠΣ Πρέβεζας Λευκάδας:1 (2017)
Τμήμα ποδοσφαίρου γυναικών
Ο Πανλευκάδιος τον Σεπτέμβριο του 2016 δημιούργησε τμήμα ποδοσφαίρου γυναικών. Από την σεζόν 2017-18 συμμετέχει στην Γ εθνική γυναικών,στον τρίτο όμιλο. Τερμάτισε στην 4η θέση με 3 βαθμούς και πέρασε στην δεύτερη φάση.Εκεί αντιμετώπισε την Κέρκυρα 1996 εκτός έδρας,την οποία κέρδισε με 2-0 και προκρίθηκε στον τελικό. Στο τελικό αντιμετώπισε τις Σειρήνες Γρεβενών εκτός έδρας.Γνώρισε την ήττα με 2-1 στην παράταση (1-1 κ.α.) και έχασε την άνοδο στην Β εθνική. Την σεζόν 2018-19 συμμετείχε στον δεύτερο όμιλο της Γ εθνική γυναικών.Τερμάτισε στην 6η θέση του ομίλου με 7 βαθμούς.Το 2019-20 συμμετείχε στην Γ εθνική γυναικών.Το πρωτάθλημα διακόπηκε εξαιτίας της πανδημίας του COVID-19.Ο Πανλευκάδιος τερμάτισε στην 5η θέση με 7 βαθμούς.
Εξωτερικοί σύνδεσμοι
Κατηγορία:Αθλητικοί σύλλογοι Λευκάδας Κατηγορία:Ποδοσφαιρικές ομάδες Ελλάδας Κατηγορία:Γυναικείες ποδοσφαιρικές ομάδες Ελλάδας
Σαλβατόρε Μοράλε
Ο Σαλβατόρε Μοράλε (Salvatore Morale, 4 Νοεμβρίου 1938 - ...) ήταν Ιταλός αθλητής που αγωνίστηκε κυρίως στα 400 μέτρα εμπόδια. Κέρδισε πέντε μετάλλια σε διεθνείς αθλητικούς αγώνες, εκ των οποίων ένα χάλκινο μετάλλιο στους Ολυμπιακούς αγώνες του 1964 και ένα χρυσό μετάλλιο στο Eυρωπαϊκό Πρωτάθλημα Ανοιχτού Στίβου του 1962, όπου με χρόνο 49.2 ισοφάρισε το ρεκόρ κόσμου του Αμερικανού Γκλεν Ντέιβις.
Συμμετοχές σε Ολυμπιακούς Αγώνες Συμμετοχές σε Ευρωπαϊκό Πρωτάθλημα Ατομικά ρεκόρ
Παραπομπές
Κατηγορία:Ιταλοί αθλητές του στίβου Κατηγορία:Ιταλοί αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 1960 Κατηγορία:Αθλητές του στίβου στους Θερινούς Ολυμπιακούς Αγώνες 1964 Κατηγορία:Αθλητές του στίβου στη Θερινή Πανεπιστημιάδα 1959 Κατηγορία:Αθλητές του στίβου στη Θερινή Πανεπιστημιάδα 1961 Κατηγορία:Αθλητές του στίβου στη Θερινή Πανεπιστημιάδα 1963 Κατηγορία:Κάτοχοι μεταλλίων του Ιταλικού Πρωταθλήματος Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
684 Χίλντμπουργκ
Η Χίλντμπουργκ (Hildburg) είναι ένας αστεροειδής που περιφέρεται στο εσωτερικό μέρος της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,852. Ανακαλύφθηκε το 1909 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη.
Φυσικά χαρακτηριστικά
Τα φυσικά χαρακτηριστικά της Χίλντμπουργκ είναι άγνωστα.
Άγιος Αλέξιος Πάτρας (συνοικία)
Βρίσκεται βόρεια του κέντρου της πόλης, σε απόσταση 2 χιλιομέτρων περίπου από αυτό, και οφείλει την ονομασία της στον εκεί ομώνυμο ιερό ναό. Γειτνιάζει με την Αγία Σοφία και τον Άγιο Διονύσιο.
Κατηγορία:Συνοικίες της Πάτρας
Τάι Σίμπκινς
Εξωτερικοί σύνδεσμοι
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης
Γέλων ο Λακεδαιμόνιος
Ο Γέλων ο Λακεδαιμόνιος (7ος/6oς αιώνας π.Χ.), ήταν αρχαίος Έλληνας ολυμπιονίκης με καταγωγή από τη Σπάρτη, ο οποίος στέφθηκε νικητής στο αγώνισμα του σταδίου κατά τους 44ους (604 π.Χ.) ολυμπιακούς αγώνες της αρχαιότητας.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Σπαρτιάτες ολυμπιονίκες Κατηγορία:Αρχαίοι ολυμπιονίκες του σταδίου Κατηγορία:Αρχαίοι ολυμπιονίκες (7ος αιώνας π.Χ.)
UTC+00:20
UTC+00:20 είναι ένα αναγνωριστικό ζώνης ώρας για την ζώνη ώρας UTC+00:20.
Ο λόγος για τη συγκεκριμένη διαφορά +0:19:32.13 ήταν ότι η ζώνη ώρας βασιζόταν στην μέση ηλιακή ώρα του Βεστερτόρεν (4°53'01,95"Α), ο πύργος της εκκλησίας Βέστερκερκ στο Άμστερνταμ.
Φορητή κονσόλα
μικρογραφία|Το [[Nintendo Game Boy του 1989, που καθιέρωσε και κυριάρχησε την αγορά φορητών κονσολών για δέκα χρόνια. |εναλλ.=|272x272εσ]] Η φορητή κονσόλα είναι μικρή, φορητή κονσόλα βιντεοπαιχνιδιών με ενσωματωμένη οθόνη, κουμπιά και ηχεία. Οι φορητές κονσόλες είναι μικρότερες από τις οικιακές κονσόλες βιντεοπαιχνιδιών και περιέχουν την κονσόλα, την οθόνη, τα ηχεία και τα κουμπιά σε μια μονάδα, επιτρέποντας στους χρήστες τους να την μεταφέρουν και να παίξουν σε αυτή οποιαδήποτε στιγμή.
Το 1976, η Mattel εισήγαγε την έννοια του φορητού ηλεκτρονικού παιχνιδιού με την κυκλοφορία του Auto Race. Αργότερα, αρκετές εταιρείες, όπως οι Coleco και Milton Bradley δημιούργησαν τις δικές τους φορητές κονσόλες. Η παλαιότερη πραγματικά φορητή κονσόλα με ανταλλάξιμα φυσίγγια είναι η Microvision της Milton Bradley, που κυκλοφόρησε το 1979.
Παραπομπές
Κατηγορία:Φορητές κονσόλες βιντεοπαιχνιδιών
Γερτούς
Η Γερτούς ή Γερούς ήταν αρχαιοελληνική πόλη των Δεξάρων στην περιοχή της Ηπείρου. Ευρισκόταν σε τοποθεσία μεταξύ της λίμνης Λυχνίδος και της Αντιπάτρειας.
Παραπομπές
Κατηγορία:Πόλεις της αρχαίας Ηπείρου
Τώρα ο Λαός!
Το Τώρα ο Λαός! (δανικά: Det er Folkets tur Nu!, γαλλικά: Maintenant le Peuple!, φινλανδικά: Nyt on Ihmisten Vuoro!, πορτογαλικά: Agora o Povo!, ισπανικά: Ahora la Gente!, σουηδικά: Det är folkets tur nu!) είναι πολιτικό κίνημα στην Ευρωπαϊκή Ένωση. Ιδρύθηκε το Φεβρουάριο 2018 από μία διακήρυξη από την Καταρίνα Μάρτινς από το πορτογαλικό κόμμα Αριστερό Μπλοκ, τον Πάμπλο Ιγλέσιας απο το ισπανικό κόμμα Podemos και τον Ζαν-Λυκ Μελανσόν, αρχηγό της Ανυπότακτης Γαλλίας, μείζονος γαλλικού σοσιαλιστικού κόμματος.
Κατηγορία:Πανευρωπαϊκά πολιτικά κόμματα Κατηγορία:Σοσιαλιστικά κόμματα
Εουτζέντ Μπουσπέπα
Ο Εουτζέντ Μπουσπέπα (2 Ιουλίου 1984), γνωστός ως Τζέντ Μπουσπέπα, είναι Αλβανός τραγουδιστής και συνθέτης. Κέρδισε τον μουσικό διαγωνισμό Festivali i Këngës με το τραγούδι "Mall" και εκπροσώπησε την Αλβανία στον Διαγωνισμό Τραγουδιού της Eurovision 2018 στην Λισαβόνα κατακτώντας την 11η θέση στον τελικό. Συγκέντρωσε 162 πόντους στον πρώτο ημιτελικό και 184 στον τελικό.
Βιογραφία
Ο Bushpepa γεννήθηκε στις 2 Ιουλίου 1984 στο Ρεσέν. Ξεκίνησε να τραγουδά από μικρή ηλικία και μόλις τελείωσε το λύκειο έφυγε για λίγα χρόνια από την Αλβανία και μετακόμισε στην Ιταλία. Μετά την επιστροφή του στην Αλβανία, ξεκίνησε να εργάζεται ως τραγουδιστής το 2006 στο Top Channel, ένας εθνικός εμπορικός τηλεοπτικός σταθμός που βρίσκεται στα Τίρανα.
Μουσική καριέρα
Ο Bushpepa μπήκε στο Top Channel το 2006 ως τραγουδιστής και από τότε αποτελεί μέρος της αλβανικής μουσικής σκηνής. Σιγά-σιγά έχει γίνει ένας από τους γνωστότερους τραγουδιστές στην Αλβανία. Η καριέρα του ξεκίνησε με το δημοφιλές αλβανικό ροκ τραγούδι ”Maska e Madheshtise”, που κυκλοφόρησε το 2007 κατά το φεστιβάλ TOP FEST 4. Στον ίδιο διαγωνισμό, συμμετείχε επίσης με μια ροκ μπάντα που λεγόταν Sunrise, με την οποία τραγούδησε το τραγούδι "Engjell". Μετά από αυτό το δημοφιλές ξεκίνημα, συνέχισε να συμμετέχει σε άλλους διαγωνισμούς και να εργάζεται πάνω σε νέα μουσική.
Ο Bushpepa και η μπάντα του άνοιξαν την συναυλία της ροκ μπάντας Deep Purple που πραγματοποιήθηκε στην Αλβανία τον Μάρτιο του 2007.
Η διεθνής καριέρα του έγινε άξια προσοχής όταν του ζητήθηκε να ανοίξει την συναυλία των Duff McKagan την 1η Ιουνίου 2011 στα Τίρανα. Κατά την διάρκεια ενός παραδοσιακού φεστιβάλ μπύρας στα Κορυτσά στις 18 Αυγούστου 2013, ο Bushpepa τραγούδησε με τον Ron "Bumblefoot" Thal, τον κιθαρίστα των Guns N' Roses. Το 2014 ο Eugent συμμετείχε στην μπάντα Darkology ως τραγουδιστής.
Ο Bushpepa εκπροσώπησε την Αλβανία στον Διαγωνισμό Τραγουδιού της Eurovision το 2018 στην Λισαβόνα με το τραγούδι "Mall".
Εξωτερικοί σύνδεσμοι
Κατηγορία:Αλβανοί τραγουδιστές Κατηγορία:Συμμετέχοντες στο διαγωνισμό τραγουδιού Eurovision με την Αλβανία Κατηγορία:Διαγωνισμός Τραγουδιού Eurovision 2018 Κατηγορία:Συμμετέχοντες στη Eurovision
Χειραψία
μικρογραφία|Δύο άνθρωποι που κάνουν χειραψία Η χειραψία είναι παγκοσμίως διαδεδομένη, σύντομη παράδοση χαιρετισμού ή αποχωρισμού, στην οποία δύο άτομα πιάνουν το ένα το χέρι του άλλου, που στις περισσότερες περιπτώσεις συνοδεύεται από μια σύντομη κίνηση προς τα πάνω και προς τα κάτω των πιασμένων χεριών. Τα έθιμα γύρω από τις χειραψίες είναι ειδικά για πολιτισμούς. Διαφορετικοί πολιτισμοί μπορεί να είναι περισσότερο ή λιγότερο πιθανό να κάνουν χειραψία ή μπορεί να υπάρχουν διαφορετικά έθιμα σχετικά με το πώς ή πότε να σφίξουν τα χέρια.
Ιστορία
μικρογραφία| Ο βασιλιάς των Ασσυρίων [[Σαλμανασέρ Γ΄ (δεξιά) σφίγγει το χέρι του Βαβυλώνιου βασιλιά Μαρδούκ ζακίρ σουμί Α΄ (αριστερά), 9ος αιώνας π.Χ.]] Η χειραψία μπορεί να προήλθε από την προϊστορία ως επίδειξη ειρηνικής πρόθεσης, καθώς δείχνει ότι το χέρι δεν κρατά κανένα όπλο. Μια άλλη πιθανότητα είναι ότι προήλθε ως μια συμβολική χειρονομία αμοιβαίας δέσμευσης σε έναν όρκο ή υπόσχεση: δύο χέρια που σφίγγουν το ένα το άλλο αντιπροσωπεύουν τη σφράγιση ενός δεσμού. Μία από τις αρχαιότερες γνωστές απεικονίσεις χειραψίας είναι ένα αρχαίο ασσυριακό ανάγλυφο του 9ου αιώνα π.Χ., που απεικονίζει τον Ασσύριο βασιλιά Σαλμανασέρ Γ΄ ' να σφίγγει το χέρι του βασιλιά της Βαβυλώνας Μαρδούκ ζακίρ σουμί Α΄ για να σφραγίσει μια συμμαχία. μικρογραφία| Χειραψία [[Ήρα (μυθολογία)|Ήρας και Αθηνάς, τέλη 5ου αιώνα π.Χ., Μουσείο Ακρόπολης, Αθήνα]] Τα αρχαιολογικά ερείπια και τα αρχαία κείμενα δείχνουν ότι η χειραψία ασκούνταν στην αρχαία Ελλάδα (όπου ονομαζόταν δεξίωση) ήδη από τον 5ο αιώνα π.Χ. Για παράδειγμα, μια απεικόνιση δύο στρατιωτών που κάνουν χειραψία μπορεί να βρεθεί σε μέρος μιας επιτύμβιας στήλης του 5ου αιώνα π.Χ., που εκτίθεται στο Μουσείο Περγάμου του Βερολίνου (στήλη SK1708) και σε άλλες επιτύμβιες στήλες, όπως μία από τον 4ο αιώνα π.Χ., που απεικονίζει τον Θρασέα και τη γυναίκα του, Ευανδρία, να κάνουν χειραψία. μικρογραφία| Χειραψία που απεικονίζεται σε ρωμαϊκό νόμισμα, με το όνομα της θεάς Αρμονδίας (Concordia, 97 μ.Χ.) Απεικονίσεις χειραψιών εμφανίζονται επίσης στην αρχαϊκή ελληνική, ετρουσκική και ρωμαϊκή ταφική και μη ταφική τέχνη. Μουσουλμάνοι μελετητές έχουν γράψει ότι το έθιμο της χειραψίας εισήχθη σε αυτούς από τον λαό της Υεμένης.
Σύγχρονα έθιμα
Η χειραψία συνήθως γίνεται κατά τη συνάντηση, τον χαιρετισμό, τον χωρισμό, την προσφορά συγχαρητηρίων, την έκφραση ευγνωμοσύνης ή ως δημόσια ένδειξη ολοκλήρωσης μιας επιχειρηματικής ή διπλωματικής συμφωνίας. Σε αθλητικές ή άλλες αγωνιστικές δραστηριότητες, γίνεται επίσης ως ένδειξη καλής αθλητικής συμπεριφοράς. Σκοπός της είναι να μεταδίδει εμπιστοσύνη, σεβασμό, ισορροπία και ισότητα. Εάν γίνει για να σχηματιστεί συμφωνία, η συμφωνία δεν είναι επίσημη μέχρι να χωρίσουν τα χέρια.
Εκτός εάν ζητήματα υγείας ή τοπικά έθιμα επιβάλλουν διαφορετικά, μια χειραψία γίνεται συνήθως με γυμνά χέρια. Εξαρτάται από την περίσταση.
Εξάπλωση μικροβίων
Οι χειραψίες είναι γνωστό ότι μεταδίδουν μια σειρά από μικροβιακά παθογόνα. Ορισμένες ασθένειες όπως η ψώρα είναι γνωστό ότι εξαπλώνονται πιο συχνά μέσω της άμεσης επαφής δέρμα με δέρμα. Μια ιατρική μελέτη διαπίστωσε ότι οι γροθιές και τα high 5 μεταδίδουν λιγότερα μικρόβια από τις χειραψίες.
Μετά από μια μελέτη του 2010, που έδειξε ότι μόνο το 40% περίπου των ιατρών και άλλων παρόχων υγειονομικής περίθαλψης συμμορφώνονταν με τους κανόνες υγιεινής των χεριών στα νοσοκομεία, ο Μαρκ Σκάνσκι, ιατρός στο νοσοκομείο του UCLA, αποφάσισε να δοκιμάσει «μια ζώνη χωρίς χειραψία» ως μέθοδο περιορισμού της εξάπλωσης μικροβίων και τη μείωση της μετάδοσης ασθενειών. Το UCLA δεν απαγόρευσε τις χειραψίες, αλλά πρότεινε άλλες επιλογές, όπως χτυπήματα με γροθιά, χαμόγελο, υπόκλιση, κούνημα και χειρονομίες Ναμάστε χωρίς επαφή. Άλλες πηγές προτείνουν ανασηκωμένα φρύδια, χαμόγελο, υπόκλιση, παλαμάκια, χέρι πάνω από την καρδιά, χέρι στην καρδιά, χαιρετισμό στη νοηματική γλώσσα ή το σύμβολο σάκα.
Κατά τη διάρκεια της πανδημίας COVID-19, αρκετές χώρες και οργανισμοί υιοθέτησαν πολιτικές που ενθαρρύνουν τους ανθρώπους να χρησιμοποιούν εναλλακτικούς τρόπους χαιρετισμού αντί για χειραψία. Οι προτεινόμενες εναλλακτικές λύσεις περιλάμβαναν το χτύπημα στον αγκώνα, το χτύπημα με τη γροθιά, το χτύπημα του ποδιού ή ενέργειες χωρίς επαφή για λόγους κοινωνικής απόστασης, όπως μια χειρονομία Ναμάστε. Προτάθηκε επίσης και «χειραψία» με πόδι.
Χημειοσηματοδότηση
Σύμφωνα με έρευνα του Ινστιτούτο Επιστήμης Ισραήλ, οι ανθρώπινες χειραψίες χρησιμεύουν ως μέσο μεταφοράς κοινωνικών χημικών σημάτων μεταξύ των ατόμων. Φαίνεται ότι υπάρχει η τάση, μετά την χειραψία, οι άνθρωποι να φέρνουν τα χέρια κοντά στη μύτη και να τα μυρίζουν. Ίσως αυτό να αποτελεί εξέλιξη της ανάγκης να μάθουμε περισσότερα για το άτομο του οποίου το χέρι αγγίξαμε, αντικαθιστώντας μια πιο φανερή συμπεριφορά ρουθουνίσματος, όπως συνηθίζεται μεταξύ των ζώων και σε ορισμένους ανθρώπινους πολιτισμούς (όπως στο Τουβαλού, στη Γροιλανδία ή η στην επαρχιακή Μογγολία, όπου ένα γρήγορο ρουθούνισμα αποτελεί μέρος του παραδοσιακού τελετουργικού χαιρετισμού).
Εφημερόπτερα
Τα εφημερόπτερα είναι μια αρχέγονη τάξη εντόμων, που έως και σήμερα διατηρούν μερικά χαρακτηριστικά που στα άλλα έντομα εξαφανίστηκαν κατά την πορεία της εξέλιξης. Σήμερα είναι γνωστά περίπου 2.100 διαφορετικά είδη, αλλά πιστεύεται πως υπάρχουν πολύ περισσότερα. Το μέγεθός τους κυμαίνεται μεταξύ ενός χιλιοστού και 80 χιλιοστών χωρίς τις ουραίες αποφύσεις. Τα συναντάμε σε όλο τον κόσμο εκτός από κάποιες πολύ κρύες περιοχές και μερικά νησιά.
Χαρακτηριστικά των ενήλικων
Τα εφημερόπτερα ως έντομα, έχουν και τα αντίστοιχα κοινά χαρακτηριστικά που έχουν όλα τα έντομα. Ειδικότερα, έχουν εξωσκελετό από χιτίνη, και το σώμα τους αποτελείται από τρία τμήματα: το κεφάλι, τον θώρακα με έξι πόδια και την κοιλία. Έχουν το ίδιο νευρικό και αναπνευστικό σύστημα με τα υπόλοιπα έντομα. Διαθέτουν όμως διάφορα χαρακτηριστικά που αφενός δείχνουν την προσαρμογή τους στο τρόπο ζωής τους, αφετέρου αποδεικνύουν πως είναι πολύ αρχέγονα. Για παράδειγμα το πεπτικό και αναπαραγωγικό σύστημά τους εμφανίζουν ενδιαφέρουσες παραλλαγές. thumb|Εικόνα 2: Αρσενικό δίπλα στο [[έκδυμα.]] Το σώμα είναι μαλακό με σχετικά μεγάλη κοιλία, που καταλήγει σε ένα ζεύγος αρθρωτών κέρκων. Πολλές φορές ως τρίτο εξάρτημα τις κοιλίας υπάρχει η μεσαία ουραία απόφυση (caudal filament, Εικόνα 1). Οι αποφύσεις μπορεί να είναι πολύ μακρύτερες από το κορμί (Εικόνα 2). Τα χρώματα μπορεί να είναι ζωηρά. thumb|Εικόνα 3: Σύνθετος οφθαλμός στο αρσενικό [[Ephemera spec.]] Από το κεφάλι ξεπροβάλλουν τα μεγάλα μάτια. Ο σύνθετος οφθαλμός στα αρσενικά των περισσότερων ειδών διαιρείται στο πλευρικό μέρος, που βρίσκεται στη συνηθισμένη χαμηλή θέση, και στο μέρος στην κορυφή του κεφαλιού, όπου τα ομματίδια βρίσκονται σε ένα υπερυψωμένο επίπεδο, είναι μεγαλύτερα και ειδικευμένα στη λειτουργία στο ημίφως (Εικόνα 3). Πιο πέρα υπάρχουν τρία σχετικά μεγάλα οφθαλμίδια (στη Εικόνα 3 σκούρα). Οι κοντές κεραίες των εφημερόπτερων είναι τριχοειδείς.
Πολλά εφημερόπτερα, αλλά όχι όλα, ζουν μόνο μια μέρα, γεγονός από το οποίο πήραν και το όνομά τους. Η διάρκεια της ζωής των ενήλικων είναι πάντως σε κάθε περίπτωση πολύ περιορισμένη. Ανάλογα με το είδος, ζουν μεταξύ μερικών ωρών και μερικών ημερών. Τα στοματικά μόρια είναι υποτυπώδη και δεν επιτρέπουν την υποδοχή τροφής. Το πεπτικό σύστημα απέκτησε άλλη λειτουργία. Το μεσαίο μέρος του εντέρου είναι γεμάτο με αέρα, πράγμα που διευκολύνει την πτήση από άποψη μείωσης του βάρους και αύξησης της σταθερότητας. Μέσω των μυών του οισοφάγου η πίεση του αέρα στο έντερο μπορεί να αυξάνεται. Με αυτό το τρόπο μειώνεται το ειδικό βάρος του εντόμου.
Οι πτέρυγες, η δομή των οποίων συνήθως είναι χαρακτηριστική για μια τάξη εντόμων, κατά τη στάση ηρεμίας δεν μπορούν να διπλωθούν, αλλά το έντομο τις κρατάει κατακόρυφα πάνω στη ράχη. Αυτή την αδυναμία για δίπλωση πτερύγων τη συναντάμε μόνο στα Παλαιόπτερα. Συνδέεται με μια αρχέγονη άρθρωση των πτερύγων στο μεσοθώρακα και μεταθώρακα που επιτρέπει μόνο μια απλή κίνηση των πτερύγων άνω και κάτω, ενώ στα Νεόπτερα η άκρη των πτερύγων καταγράφει μια κίνηση σε σχήμα του αριθμού 8. Η νεύρωση των πτερύγων είναι πλούσια, χαρακτηριστικό που επίσης θεωρείται αρχέγονο. Το πίσω ζεύγος πτερύγων είναι πολύ μικρότερο από το πρόσθιο και σε μερικά είδη απουσιάζει πλήρως. Για αυτό ο μεσοθώρακας είναι πολύ μεγαλύτερος από τα δυο άλλα θωρακικά μεταμερή.
Τα πόδια δεν είναι καλά αναπτυγμένα, γιατί τα ενήλικα χρησιμοποιούν τα φτερά τους για να μετακινούνται. Μια εξαίρεση είναι τα μπροστινά πόδια των αρσενικών. Είναι ειδικευμένα, ώστε να μπορούν να αρπάζουν τα θηλυκά κατά την πτήση. Είναι πολύ μακριά και στη στάση ηρεμίας κρατιούνται μπροστά ή προς τα πάνω. Σε μερικά είδη η δομή του ισχίου είναι πολύπλοκη και θεωρείται αρχέγονο χαρακτηριστικό, γιατί σε πολλά έντομα που ξέρουμε μόνο από απολιθώματα, τα πόδια αποτελούνται από περισσότερα τμήματα από όσα τα έντομα έχουν σήμερα.
Άλλο αρχέγονο χαρακτηριστικό είναι το γεγονός πως στα αρσενικά οι δυο σπερματικοί πόροι (Vasa deferentia) δεν ενώνονται, αλλά καταλήγουν σε δύο χωριστά πέη. Και στα θηλυκά οι ωαγωγοί δεν ενώνονται και καταλήγουν χωριστοί στο εξωτερικό του σώματος.
Χαρακτηριστικά των προνυμφών
thumb|Εικόνα 4: Προνύμφη Τα Εφημερόπτερα ανήκουν στα Ημιμετάβολα. Σε αυτά γενικά οι προνύμφες μοιάζουν πολύ με τα ενήλικά τους. Μόνο ορισμένα όργανα όπως οι πτέρυγες και το αναπαραγωγικό σύστημα σχηματίζονται προοδευτικά και στα πρώτα προνυμφιακά στάδια σχεδόν δεν φαίνονται. Στα Εφημερόπτερα όμως μόνο οι προνύμφες ζουν στο νερό και είναι πολύ καλά προσαρμοσμένες για διαβίωση μέσα σε αυτό το περιβάλλον. Μοιάζουν λιγάκι με τις προνύμφες των Οδοντογνάθων. Τα ενήλικα είναι χερσαία και γι' αυτό διαφέρουν πολύ από της προνύμφες.
Οι προνύμφες είναι καμποδεόμορφες (Εικόνα 4). Όπως και στα ενήλικα, το σώμα καταλήγει σε δυο ή τρεις αποφύσεις. Όλα τα είδη έχουν δυο πλάγιους μακριούς κέρκους και πολλά είδη έχουν άλλη μια μεσαία ουραία απόφυση. Ανάλογα με τον τρόπο ζωής του κάθε είδους υπάρχει μια ποικιλία μορφών. Στην υπόταξη Carapacea ο μεσοθώρακας στο νότο έχει μεγάλη προέκταση που καλύπτει και προστατεύει τα βράγχια των προνυμφών, που πολλές φορές ζουν στα αμμώδη βάθη στάσιμων νερών. Οι προνύμφες της υπόταξης Setisura είναι πλακωτές. Προσκολλώνται σε πέτρες σε νερά που κυλούν γρήγορα. Στη υπόταξη Furcatergalia τα βράγχια είναι σχισμένα. Η προσαρμογή στους διάφορους βιότοπους όμως δεν συμβαδίζει απαραίτητα με τη συστηματική κατάταξη των Εφημεροπτέρων. Στην κοιλία υπάρχουν από τέσσερα μέχρι επτά ζεύγη εξωτερικών βράγχιων. Τα βράγχια στην κοιλία είναι ελασματοειδούς τύπου, υπάρχουν όμως και βράγχια νηματοειδή τύπου στην περιοχή του ισχίου. Τα στοματικά μόρια είναι μαστικού τύπου. Ελάχιστα μόνο είδη είναι σαρκοφάγα, ενώ τα εφημερόπτερα με τη σειρά τους αποτελούν σημαντική πηγή τροφής για πολλούς κυνηγούς του νερού. Ο αριθμός εκδύσεων ανάλογα με το είδος και τη θερμοκρασία του νερού μπορεί να κυμαίνεται σε αριθμό από 12 μέχρι 45. Και η διάρκεια των προνυμφικών σταδίων κυμαίνεται πολύ. Στα περισσότερα είδη διαρκεί μερικούς μήνες.
Τα Εφημερόπτερα αποτελούν τη μοναδική ομοταξία εντόμων που περνούν δυο στάδια πτερωτών εντόμων. Στο πρώτο (Subimago) τα γεννητικά όργανα ακόμα δεν είναι πλήρως ανεπτυγμένα. Υποτίθεται πως στα αρχέγονα πτερωτά έντομα τα τελευταία νυμφικά στάδια μπορούσαν να πετούν, γεγονός που αποδείχτηκε μειονέκτημα. Γι'αυτό κατά την πορεία της εξέλιξης η ανάπτυξη των πτερύγων περιοριζόταν στα ενήλικα.
Αυγό
Τα αυγά είναι ωοειδή μέχρι και κυλινδρικά και μπορεί να έχουν μορφολογικές προσαρμογές για να κολλάνε στο υπόστρωμα. Σε χαμηλές θερμοκρασίες ή ανάπτυξη του εμβρύου στο αυγό μπορεί να αργεί πολύ και το έντομο μπορεί να διαχειμάζει στο στάδιο αυτό, αλλά συνήθως διαρκεί μερικές εβδομάδες και το έντομο διαχειμάζει σε κάποιο στάδιο προνύμφης.
Συμπεριφορά
thumb|Εικόνα 5: Σμήνος Τα Εφημερόπτερα στο βόρειο ημισφαίριο κάνουν την εμφάνισή τους κυρίως στο μήνα Μάιο. Γι'αυτό στα Αγγλικά πήραν το όνομα Μύγες του Μάιου (Mayflies). Τα αρσενικά Εφημερόπτερα μετά το ηλιοβασίλεμα σχηματίζουν μεγάλα σμήνη (Εικόνα 5). Αυτά εμφανίζονται σαν σύννεφα, σε μερικές περιπτώσεις και κατά τη διάρκεια της ημέρας. Ο σχηματισμός σμηνών από τα αρσενικά έχει ως σκοπό την έλξη των θηλυκών. Γι'αυτό ο τρόπος της πτήσεως διαφέρει σε κάθε είδος. Τα θηλυκά πετούν κατευθείαν μέσα στα σμήνη, που ανεβοκατεβαίνουν. Η σύζευξη γίνεται στον αέρα και κρατάει περίπου ένα λεπτό. Μετά τα θηλυκά έντομα αρχίζουν την ωοτοκία. Τα αυγά μπορεί να ελευθερωθούν πάνω στην επιφάνεια του νερού κατά την πτήση, η να τοποθετούνται κάτω από την επιφάνεια του νερού σε κατάλληλο μέρος ανάλογα με το είδος. Μπορεί και να πέφτουν από ψηλά ένα ένα ή σε σωρούς κολλημένα το ένα στο άλλο. Τα αρσενικά πεθαίνουν λίγο μετά τη σύζευξη, συνήθως την ίδια μέρα που πέρασαν στο στάδιο του ενήλικου. Τα θηλυκά πεθαίνουν μετά την ωοτοκία. Σε μερικά είδη τα θηλυκά γεννούν μέχρι και 12.000 αυγά. Ο βιολογικός κύκλος μπορεί να διαρκεί από μόνο μερικές εβδομάδες μέχρι και τρία χρόνια.
Εφημερόπτερα και άνθρωπος
Τα Εφημερόπτερα χρησιμοποιούνται ως δείκτες για την ποιότητα του νερού. Αυτό δεν σημαίνει μόνο πως σε μολυσμένα νερά δεν απομένουν προνύμφες, που με τη σειρά τους είναι αναγκαίες για την ύπαρξη ορισμένων ψαριών, λ.χ. πέστροφων, αλλά ανάλογα με τα είδη των Εφημεροπτέρων που συναντούνται στο νερό, αυτό μπορεί να κατατάσσεται σε διάφορες κατηγορίες. Το νερό της κατηγορίας 1 είναι πόσιμο.
Η προσέλκυση των ενήλικων από τα φώτα μπορεί να προκαλεί ενόχληση στους ανθρώπους. Από βιολογική και οικολογική άποψη πολύ προτιμότερος, σε σχέση με τη χρήση εντομοκτόνων, είναι ο οπλισμός των παραθύρων με κατάλληλα παντζούρια ή σήτες.
Εξέλιξη και εξωτερική συστηματική
Τα πρώτα έντομα που μπορεί να θεωρούνται εφημερόπτερα βρέθηκαν στα στρώματα της Άνω Λιθανθρακοφόρου περιόδου. Απόκτησαν άνοιγμα πτερύγων μέχρι και 45 εκατοστών. Τα στοματικά μόρια των ενηλίκων χρησιμοποιούνταν ακόμα και οι τέσσερις πτέρυγες έχουν περίπου το ίδιο μέγεθος.
Σύμφωνα με την παραδοσιακή άποψη τα Παλαεόπτερα είναι μονοφυλετικά, δηλαδή τα Οδοντόγναθα και τα Εφημερόπτερα είναι οι μόνες τάξεις Παλαιοπτέρων, που ζουν ακόμα σήμερα έχουν κοινό πρόγονο και. Υπάρχουν όμως ενδείξεις, πως τα Εφημερόπτερα χωρίστηκαν νωρίς από τα άλλα Πτερυγωμάτων και μετά αυτά χωρίστηκαν σε Οδοντόγναθα και Νεόπτερα, έτσι που τα Οδοντόγναθα είναι πιο συγγενείς με τα Νεόπτερα παρά με τα Εφημερόπτερα.
Βιβλιογραφία
Κατηγορία:Έντομα
Tiszavirág
Ασιατικό Κύπελλο Ποδοσφαίρου 2011
Το Ασιατικό Κύπελλο του 2011 έγινε στο Κατάρ από τις 7 έως τις 29 Ιανουαρίου 2011. Διοργανώθηκε από την Ασιατική Συνομοσπονδία Ποδοσφαίρου και ήταν η 15η ποδοσφαιρική διοργάνωση της Ασίας. Στον τελικό της Ντόχα νικήτρια ανδείχτηκε η ομάδα της Ιαπωνίας νικώντας με 1 - 0 την αντίστοιχη της Αυστραλίας.
Επιλογή Διοργανωτή
Στην ψηφοφορία που έγινε στη Τζακάρτα της Ινδονησίας στις 29 Ιουλίου 2007 για το πια χώρα θα αναλάβει τη διοργάνωση του 2011 αναδείχτηκε νικητής το Κατάρ με 6 ψήφους, επικρατώντας του Ιράν με 3 και της Ινδίας με 1. Αξίζει να αναφέρουμε επίσης πως η χώρα της Ασίας θα διοργανώσει και το Παγκόσμιο Κύπελλο του 2022.
Παραπομπές
Κατηγορία:Ασιατικό Κύπελλο Ποδοσφαίρου Ασιατικό Κύπελλο
Κατάλογος Βυζαντινών συνθηκών
Ακολουθεί ένας κατάλογος των συνθηκών και συμφωνιών που υπογράφτηκαν κατά την ιστορία της Ρωμαϊκής Αυτοκρατορίας με έδρα την Κωνσταντινούπολη. Ο ορισμός της συνθήκης είναι η συμφωνία της Ρωμανίας με κάποια ξένη δύναμη, περιλαμβανομένων συμφωνιών ειρήνης, εμπορικών συμφωνιών και συνεννοήσεων μεταξύ των δύο δυνάμεων. Για εξωτερικές συγκρούσεις βλέπε Κατάλογος των Βυζαντινών πολέμων.
2 Αυγούστου
Η 2α Αυγούστου είναι η 214η ημέρα του έτους κατά το Γρηγοριανό ημερολόγιο (215η σε δίσεκτα έτη). Υπολείπονται 151 ημέρες.
Πηγές
Κατηγορία:Ημέρες του έτους
Γιώργος Αρβανίτης
Ο Γιώργος Αρβανίτης (Δίλοφο Φθιώτιδας, 22 Φεβρουαρίου 1941) είναι Έλληνας κινηματογραφιστής και μοντέρ. Υπήρξε, επίσης, ένας από τους μόνιμους συνεργάτες του Θεόδωρου Αγγελόπουλου σε μεγάλες επιτυχίες του, όπως Ο μελισσοκόμος, Το βλέμμα του Οδυσσέα, Ο θίασος κ.λπ. Ενώ, μεταξύ άλλων διακρίσεων, έχει βραβευθεί 6 φορές από το Φεστιβάλ Κινηματογράφου Θεσσαλονίκης, για την Καλύτερη Φωτογραφία. Στη διάρκεια της καριέρας του έχει συνεργαστεί με εξέχουσες προσωπικότητες του ελληνικού κινηματογράφου όπως ο Κώστας Γαβράς, ο Ντίνος Κατσουρίδης, ο Παντελής Βούλγαρης, ο Μιχάλης Κακογιάννης, ο Ζυλ Ντασέν κ.ά. Η φιλμογραφία του αποτελείται από παραπάνω από 100 ταινίες, ελληνικές και ξένες.
Πρώιμη ηλικία (1941 έως 1965)
Ο Αρβανίτης γεννήθηκε στις 22 Φεβρουαρίου του 1941, ήτοι στην εποχή του Δευτέρου Παγκοσμίου Πολέμου, στο χωριό Δίλοφο της Φθιώτιδας. Τα παιδικά του χρόνια τα πέρασε την περίοδο του Εμφυλίου Πολέμου, με τον πατέρα του να είναι αντάρτης και τη μητέρα του πολιτική κρατούμενη. Αυτόν και τα αδέλφια του, τα μεγάλωσαν, στη Νέα Πεντέλη, τα αδέλφια της μητέρας του. Ο Αρβανίτης, με την οικογένεια των θείων του δούλευε στην ταβέρνα και στο γαλακτοκομείο που κατείχαν. Αργότερα, έμαθε τη δουλειά του ηλεκτρολόγου από έναν μαγαζάτορα της γειτονιάς.
Συνεργασία με τον Θεόδωρο Αγγελόπουλο
Αφού αποχώρησε από τη Φίνος Φιλμ, ξεκίνησε μία μακρόχρονη συνεργασία με τον Θεόδωρο Αγγελόπουλο. Με τον Αγγελόπουλο άρχισε να συνεργάζεται ήδη από το 1968 που έκανε την ταινία μικρού μήκους Εκπομπή. Αργότερα, το 1970 συμμετείχε και στην πρώτη του μεγάλου μήκους ταινία Αναπαράσταση. Και συνέχισε τη συνεργασία σε όλες τις ταινίες του σκηνοθέτη, εκτός από δύο: Το λιβάδι που δακρύζει και το Η σκόνη του χρόνου. Κατά συνέπεια, συμμετείχε σε πολλές βραβευμένες ταινίες του Αγγελόπουλου, όπως Ο μελισσοκόμος, Το βλέμμα του Οδυσσέα, Ο θίασος, το Μία αιωνιότητα και μία μέρα, το οποίο βραβεύθηκε με Χρυσό Φοίνικα.
1989 έως σήμερα
Από το 1989 ο Αρβανίτης εγκαταστάθηκε μόνιμα στη Γαλλία. Εκεί συνέχισε να εργάζεται ως κινηματογραφιστής, κάνοντας 44 ταινίες και αποσπώντας 6 διεθνή βραβεία. Στη Γαλλία έχει κερδίσει ως κινηματογραφιστής θέση στη Γαλλική Ένωση Διευθυντών φωτογραφίας, στην Ακαδημία Κινηματογράφου, στη Γαλλική Ακαδημία Τέχνης και Τεχνικής του Κινηματογράφου και στην Ανώτερη Εθνική Σχολή Επαγγελμάτων Εικόνας και Ήχου. Αυτές τις δεκαετίες συμμετείχε σε εξίσου βραβευμένες ταινίες όπως το Νύφες, του Παντελή Βούλγαρη.
Βραβεύσεις
Ο Αρβανίτης έχει υπάρξει προτεινόμενος η βραβευμένος πολλές φορές ή, ακόμη, και ταινίες που συμμετείχε, μερικές από αυτές είναι:
Εξωτερικοί σύνδεσμοι
Κατηγορία:Έλληνες κινηματογραφιστές Κατηγορία:Έλληνες μοντέρ Κατηγορία:Έλληνες παραγωγοί ταινιών
Βαρυσιλίτης
Ο Βαρυσιλίτης είναι ορυκτό αποτελούμενο από πυριτικό μόλυβδο (οξείδιο του πυριτικού μολύβδου).
Ο βαρυσιλίτης φέρεται να κρυσταλλώνεται στο τριγωνικό σύστημα. Ο δε χημικός τύπος αυτού είναι Pb2Si2O7
Η ονομασία του προέρχεται εκ του σουηδικού όρου Barysil, σύνθετη λέξη εκ του bary (= βαρύς) + silikon (= πυρίτιο) + ελληνική κατάληξη -ίτης.
Πηγές
Κατηγορία:Ορυκτά του πυριτίου Κατηγορία:Ορυκτά του μολύβδου
Πανελλήνιο πρωτάθλημα ανώμαλου δρόμου ανδρών 1979
Το Πανελλήνιο πρωτάθλημα ανώμαλου δρόμου ανδρών 1979 διεξήχθη στις 4 Μαρτίου στην Θήβα. Πρωταθλητής αναδείχθηκε ο Χριστοδουλίδης του Γ.Σ. Παγκύπρια Λευκωσίας (απόσταση 12.000μ.), ενώ πρωταθλητής σύλλογος αναδείχθηκε ο Παναθηναϊκός.
Πηγές
Ανδρων Κατηγορία:Στίβος το 1979 Κατηγορία:Αθλητισμός στη Θήβα
Επαρχία Σοζάκ
Η επαρχία Σοζάκ (Созақ ауданы, Sozaq awdanı, سوزاق اۋدانى) είναι μια επαρχία στην περιφέρεια Νότιου Καζακστάν στο νότιο Καζακστάν. Το διοικητικό κέντρο της επαρχίας είναι το χωριό Σολακκοργκάν. Πληθυσμός: 56,847 (εκτίμηση 2013) 51,935 (απογραφή 2009) 47,231 (απογραφή 1999). περιέχει το τιμητικό χωριό Σοζάκ.
Παραπομπές
Σοζακ Κατηγορία:Περιφέρεια Νότιου Καζακστάν
Ποιος Παγίδεψε τον Ρότζερ Ράμπιτ
Το Ποιος Παγίδεψε τον Ρότζερ Ράμπιτ (αγγλικά: Who Framed Roger Rabbit) είναι νεο-νουάρ ταινία φαντασίας αμερικανικής παραγωγής του 1988, σε σκηνοθεσία Ρόμπερτ Ζεμέκις. Βασικοί πρωταγωνιστές είναι ο Μπομπ Χόσκινς, η Τζοάνα Κάσιντι, ο Κρίστοφερ Λόιντ, καθώς και οι χαρακτήρες Ρότζερ Ράμπιτ, Τζέσικα Ράμπιτ.
Η ταινία είχε εντυπωσιάσει για την πρωτοτυπία της, αν και η υπόθεσή της εξαντλήθηκε σε μάλλον ετερόκλητα, κλισέ στιγμιότυπα. Το 2016 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών.
Εξωτερικοί σύνδεσμοι
Κατηγορία:Ταινίες του 1988 Κατηγορία:Αμερικανικές ταινίες Κατηγορία:Αμερικανικές κωμικές ταινίες Κατηγορία:Αγγλόφωνες ταινίες Κατηγορία:Ταινίες των οποίων ο μοντέρ κέρδισε Όσκαρ Καλύτερου Μοντάζ Κατηγορία:Ταινίες που κέρδισαν το Όσκαρ καλύτερων οπτικών εφέ Κατηγορία:Ταινίες των Walt Disney Animation Studios Κατηγορία:Ταινίες κινουμένων σχεδίων της Amblin Entertainment Κατηγορία:Ταινίες που έγιναν βιντεοπαιχνίδια Κατηγορία:Κωμικές ταινίες μυστηρίου Κατηγορία:Αμερικανικές ταινίες κινουμένων σχεδίων Κατηγορία:Ταινίες σε παραγωγή Στίβεν Σπίλμπεργκ Κατηγορία:Ταινίες σε σκηνοθεσία Ρόμπερτ Ζεμέκις Κατηγορία:Ταινίες γυρισμένες στο Λος Άντζελες Κατηγορία:Ταινίες με μουσική σύνθεση Άλαν Σιλβέστρι Κατηγορία:Ταινίες κινουμένων σχεδίων του 1988
Φώτης Ζησιμόπουλος
Ο Φώτης Ζησιμόπουλος (γεννήθηκε 11 Δεκεμβρίου 1982 ) είναι Έλληνας δρομέας μεγάλων αποστάσεων και συγκεκριμένα υπερμαραθωνοδρόμος. Έχει κερδίσει το Σπάρταθλο για δύο συνεχείς χρονιές (2021, 2022).
Γεννήθηκε στο Αγρίνιο το 1982 και είναι αστυνομικός στο επάγγελμα και έχει δύο παιδιά.
Τον Σεπτέμβριο 2021 νίκησε στο 39ο «Σπάρταθλον», αγώνα 246 χιλιομέτρων, με τελικό χρόνο 21 ώρες, 57 λεπτά και 37 δευτερόλεπτα και έγινε ο δεύτερος Έλληνας μετά τον Γιάννη Κούρο που έτρεξε την απόσταση Αθήνας - Σπάρτης σε λιγότερο από τις 22 ώρες, σημειώνοντας την πρώτη ελληνική νίκη μετά το 1998.
Έχει επίσης κατακτήσει την πρώτη θέση στο αγώνα, «Μέτσοβο ultra ursa trail 100 km» το 2020, με συνολικό χρόνο 10 ώρες και 28 λεπτά, όπως και την τρίτη θέση στο αγώνα 130 χλμ., «Trans Gran Canaria world championship 130 km» το 2021 με χρόνο 14 ώρες και 19 λεπτά.
Στην 40η διοργάνωση του Σπάρταθλου το 2022, ο 40χρονος υπερμαραθωνοδρόμος ολοκλήρωσε τον αγώνα του σε 21 ώρες και 48 δευτερόλεπτα και κατέκτησε τη νίκη για δεύτερη διαδοχική χρονιά. Ο Έλληνας πρωταθλητής διένυσε περίπου επτά χιλιόμετρα παραπάνω λόγω της λάθους υπόδειξης που του έγινε λίγο πριν από τα Μέγαρα, ωστόσο σταδιακά πλησίασε τους πρωτοπόρους, και από τη 12η θέση που κατείχε μετά το λάθος, βρέθηκε τελικά λίγο μετά τις 9 το βράδυ της 30ης Σεπτεμβρίου στην πρώτη θέση. Στο άγαλμα του Λεωνίδα έφτασε στις 3:45:59 του Σαββάτου της 1ης Οκτωβρίου. Δεύτερος τερμάτισε ο Ιάπωνας Σομίγια Τόρου (Somiya Toru) σε χρόνο 21:08:04, ο οποίος προπορευόταν σε όλη την κούρσα, μέχρι που τον προσπέρασε ο Αγρινιώτης δρομέας, ενώ τρίτος ήταν ένας ακόμη Ιάπωνας, ο Ισικάβα Γιοσιχίκο (Ishikawa Yoshihiko), με 23:06:46.
Παραπομπές
Κατηγορία:Έλληνες αθλητές δρόμων μεγάλων αποστάσεων Κατηγορία:Έλληνες αθλητές υπεραποστάσεων
Βαριάντα (δέντρο παιγνίων)
250px|μικρογραφία|δεξιά|Υπολογισμός και έλεγχος βαριάντας εις βάθος δύο διαδοχικών κινήσεων στο δέντρο του παιγνίου μονά-ζυγά Η βαριάντα (variation) αναφέρεται σε μια συγκεκριμένη ακολουθία διαδοχικών κινήσεων σε ένα παίγνιο το οποίο βασίζεται σε γύρους, και χρησιμοποιείται συχνά για να καθορίσει μια υποθετική μελλοντική κατάσταση που προκύπτει στο παιχνίδι. Αν και ο όρος χρησιμοποιείται συνηθέστερα στο πλαίσιο της σκακιστικής ανάλυσης, έχει εφαρμοστεί και σε άλλα παιχνίδια. Ο όρος είναι εξίσου χρήσιμος στους ηλεκτρονικούς υπολογιστές για την περιγραφή δέντρων και αλγόριθμων αναζήτησης, ώστε να παίζουν παιχνίδια όπως το γκο ή το σκάκι.
Μια βαριάντα μπορεί να αφορά οποιοδήποτε αριθμό βημάτων στο παιχνίδι, εφόσον όλα αυτά τα βήματα είναι σύμφωνα με τους κανόνες του παιχνιδιού και μπορούν να παιχτούν (βλ. Λογισμός των μεταβολών). Το πλήθος των βημάτων αυτών, συχνά καθορίζεται από το κατά πόσον μπορεί να τα υπολογίσει ένας άνθρωπος ή ένας ηλεκτρονικός υπολογιστής, είτε από το πόσος χρόνος είναι απαραίτητος για να επιτευχθεί μια συγκεκριμένη μελλοντική κατάσταση. Μια βαριάντα μπορεί να οδηγήσει και σε μια κατάσταση τερματισμού του παιχνιδιού, στην περίπτωση αυτή χρησιμοποιούνται συχνά οι όροι «νικητήρια βαριάντα» και «μη νικητήρια βαριάντα».
Κύρια βαριάντα
Η κύρια βαριάντα είναι μια συγκεκριμένη βαριάντα η οποία θεωρείται η πιο συμφέρουσα για τον παίκτη που θα την ακολουθήσει, υποθέτοντας ότι οι αντίπαλοι παίκτες θα απαντήσουν με τις κινήσεις που βελτιώνουν όσο το δυνατόν καλύτερα το δικό τους παιχνίδι. Με άλλα λόγια, είναι η «καλύτερη» και η «ορθότερη» γραμμή του παιχνιδιού. Στο πλαίσιο ενός δέντρου σε παιχνίδι αναζήτησης με Τεχνητή νοημοσύνη (όπου ο όρος αυτός είναι πιο κοινός) μπορεί να αναφέρεται και σε μια αλληλουχία κινήσεων, η οποία επί του παρόντος πιστεύεται ότι είναι η πλέον συμφέρουσα, αλλά δεν είναι εγγυημένη λόγω των τεχνικών περιορισμών του αλγορίθμου αναζήτησης.
Παραπομπές
Κατηγορία:Συνδυαστική Κατηγορία:Θεωρία παιγνίων Κατηγορία:Θεωρία γράφων Κατηγορία:Τεχνητή νοημοσύνη Κατηγορία:Αλγόριθμοι αναζήτησης Κατηγορία:Ηλεκτρονικά παιχνίδια Κατηγορία:Ορολογία σκακιού
Ντ. Χ. Λώρενς
Ο Ντ.Χ.Λώρενς (David Herbert Lawrence, 11 Σεπτεμβρίου 1885 - 2 Μαρτίου 1930) ήταν Άγγλος πεζογράφος, ποιητής, θεατρικός συγγραφέας, κριτικός και ζωγράφος.
Βιογραφία
Ήταν παιδί ενός κοινωνικά (τουλάχιστον) αταίριαστου γάμου μεταξύ ενός ανθρακωρύχου και μιας διευθύντριας σχολείου. Τα βιώματα αυτής της ασυμφωνίας αντικατοπτρίζονται τόσο στη ζωή του, όσο και στο έργο του, ιδιαίτερα στον Εραστή της λαίδης Τσάτερλι. Σπούδασε στο γυμνάσιο του Νότιγχαμ με υποτροφία και μετά στο πανεπιστήμιο της ίδιας πόλης. Το 1910 δημοσίευσε το Λευκό Παγώνι και τον ίδιο καιρό πέθανε η μητέρα του, με την οποία ήταν υπερβολικά δεμένος. Δούλεψε για λίγο ως δάσκαλος και το 1911 εγκατέλειψε το επάγγελμα, επειδή διαγνώστηκε ότι έπασχε από φυματίωση.
Το 1912 συνδέθηκε ερωτικά με τη γερμανίδα Φρήντα Γουήκλυ το γένος φον Ρίχτχοφεν (von Richthofen), σύζυγο καθηγητή του στο Πανεπιστήμιο του Νότιγχαμ, ταξικά πολύ ανώτερή του, έξι χρόνια μεγαλύτερή του και μητέρα τριών παιδιών. Έφυγαν μαζί στη Γερμανία και μετά στην Ιταλία, όπου ο Λώρενς τελείωσε το μυθιστόρημά του Γιοι και εραστές που δημοσιεύτηκε το 1913. Επέστρεψαν στην Αγγλία το 1914 και παντρεύτηκαν. Το 1915 το βιβλίο του Ουράνιο Τόξο απαγορεύτηκε ως άσεμνο.
Μετά τον πόλεμο άρχισε για τον Λώρενς και τη Φρήντα η «άγρια περιπλάνηση». Ταξίδεψαν και πάλι στη Γερμανία και την Ιταλία και μετά στην Κεϋλάνη, την Αυστραλία, το Νέο Μεξικό και το Μεξικό. Επέστρεψαν στην Ευρώπη το 1925 και εγκαταστάθηκαν στην Ιταλία.
Το 1928 και 1929 κυκλοφόρησε σε ελάχιστα αντίτυπα, στη Φλωρεντία και στο Παρίσι, Ο Εραστής της λαίδης Τσάτερλι. Επίσης το 1928, το βιβλίο εκδόθηκε, άγρια λογοκριμένο, στη Νέα Υόρκη. Το 1959 εκδόθηκε πλήρες στη Νέα Υόρκη και το 1960 στο Λονδίνο, όπου έγινε αντικείμενο μιας πολύκροτης δίκης, το αποτέλεσμα της οποίας ήταν η αθώωση των υπευθύνων των Penguin Books. Το 1929 η αστυνομία έκλεισε μια έκθεση πινάκων του Λώρενς στο Λονδίνο και οι πίνακές του τού αποδόθηκαν υπό τον όρο να μη ξαναεκτεθούν στην Αγγλία.
Ο Λώρενς πέθανε το 1930 σε σανατόριο στη Βανς (Vence) της Κυανής Ακτής. Θεωρούμενος «καταραμένος» συγγραφέας όσο ζούσε, αποδείχθηκε αυτός που άλλαξε την αντιμετώπιση του σεξ από την λογοτεχνία.
Εξωτερικοί σύνδεσμοι
Κατηγορία:Άγγλοι ποιητές Κατηγορία:Άγγλοι μυθιστοριογράφοι Κατηγορία:Άγγλοι διηγηματογράφοι Κατηγορία:Άγγλοι θεατρικοί συγγραφείς Κατηγορία:Άγγλοι περιηγητές Κατηγορία:Βρετανοί κριτικοί της λογοτεχνίας Κατηγορία:Άγγλοι δοκιμιογράφοι Κατηγορία:Άγγλοι ζωγράφοι
Α. Τζ. Πέρο
Ο '''Α. Τζ. Πέρο' (Anthony Jude Pero'', 14 Οκτωβρίου 1959 - 20 Μαρτίου 2015) ήταν Αμερικανός ντράμερ της hard rock και heavy metal μουσικής σκηνής, γνωστός ως μέλος των Twisted Sister και Adrenaline Mob.
Βιογραφία
Στο λύκειο δούλεψε πάνω στην τεχνική του, επηρεασμένος από συγκροτήματα όπως οι Black Sabbath, Emerson, Lake and Palmer, Yes, κ.α.. Μετά την αποφοίτηση του, έγινε μέλος των Twisted Sister, με τους οποίους ηχογράφησε πέντε στούντιο άλμπουμ από το 1982 μέχρι το 1987, πουλώντας περισσότερα από πέντε εκατομμύρια αντίτυπα στις Ηνωμένες Πολιτείες.
Το 2001, το συγκρότημα επανενώθηκε με σκοπό μία φιλανθρωπικού τύπου συναυλία για την συγκέντρωση χρημάτων προς βοήθεια των θυμάτων των σωμάτων ασφαλείας κατά τις επιθέσεις της 11ης Σεπτεμβρίου 2001. Από το 2003 και έπειτα, συνέχισαν να περιοδεύουν, ενώ ηχογράφησαν την επανεκτέλεση του κλασικού "Stay Hungry" ως "Still Hungry" το 2004 και το "A Twisted Christmas" δύο χρόνια αργότερα.
Ο Πέρο έγινε μέλος των Adrenaline Mob το 2013, κυκλοφορώντας μαζί τους το άλμπουμ "Men of Honor" και το ΕΡ "Dearly Departed".
Στις 20 Μαρτίου 2015, οι Adrenaline Mob ταξίδευαν από την Βαλτιμόρη στο Πουκίπσι, κατά την διάρκεια της αμερικάνικης περιοδείας τους. Τα υπόλοιπα μέλη του σχήματος προσπάθησαν να ξυπνήσουν τον Πέρο, ο οποίος δεν συνερχόταν και μεταφέρθηκε σε τοπικό νοσοκομείο όπου διαπιστώθηκε ο θάνατος του λόγω καρδιακής προσβολής.
Δισκογραφία
{|width="90%" align="center"|
Εξωτερικοί σύνδεσμοι
Κατηγορία:Ντράμερς Κατηγορία:Ροκ μουσικοί Κατηγορία:Μέλη των Twisted Sister
Τζορτζ Ουάσινγκτον
Ο Τζορτζ Ουάσινγκτον ή Γεώργιος Ουάσιγκτον (αγγλικά: George Washington,, 22 Φεβρουαρίου 1732 – 14 Δεκεμβρίου 1799) ήταν ο πρώτος πρόεδρος των Ηνωμένων Πολιτειών Αμερικής (1789-1797), διοικητής του Γενικού Επιτελείου του Ηπειρωτικού Στρατού κατά τη διάρκεια της Αμερικανικής Επανάστασης και ένας από τους ιδρυτές των Ηνωμένων Πολιτειών της Αμερικής. Προήδρευσε της συνέλευσης που συνέταξε το Σύνταγμα, το οποίο αντικατέστησε τα άρθρα της Συνομοσπονδίας και καθόρισε τη θέση του Προέδρου. Ο Ουάσιγκτον εξελέγη Πρόεδρος με ομόφωνη επιλογή των 69 εκλογέων το 1788, και υπηρέτησε δύο θητείες. Φρόντισε για τη δημιουργία μιας ισχυρής, καλά χρηματοδοτούμενης εθνικής κυβέρνησης που θα διατηρούσε την ουδετερότητα στους πολέμους που θα μαίνονταν στην Ευρώπη, θα κατέστειλε εξεγέρσεις, και θα κέρδιζε την αποδοχή μεταξύ των Αμερικανών όλων των τύπων. Το στυλ ηγεσίας του εγκαθίδρυσε πολλές μορφές και τελετουργικά της κυβέρνησης που έχουν χρησιμοποιηθεί, όπως η χρήση ενός συστήματος υπουργικού συμβουλίου και την παροχή ομιλίας κατά την ορκωμοσία. Ακόμα, η ειρηνική μετάβαση από την προεδρία του στην προεδρία του Τζον Άνταμς δημιούργησε μια παράδοση που συνεχίζεται στον 21ο αιώνα. Ο Ουάσιγκτον χαρακτηρίστηκε ως εθνοπατέρας, ακόμη και κατά τη διάρκεια της ζωής του.
Ο Τζορτζ Ουάσινγκτον γεννήθηκε από αγροτική αριστοκρατική οικογένεια της Βιρτζίνια. Η οικογένειά του είχε στην κατοχή της καπνοκαλλιέργειες και δούλους. Αφότου πέθαναν ο πατέρας και ο μεγαλύτερος αδερφός του, όταν ήταν νέος, συνδέθηκε προσωπικά με τον ισχυρό Ουίλιαμ Φαίρφαξ, ο οποίος τον προώθησε ως τοπογράφο και στρατιώτη. Έγινε γρήγορα ανώτερος αξιωματικός των αποικιακών δυνάμεων κατά την διάρκεια των πρώτων σταδίων του Πολέμου Γάλλων και Ινδιάνων. Επιλέχθηκε από το Δεύτερο Ηπειρωτικό Κογκρέσο το 1775 να γίνει διοικητής του Γενικού Επιτελείου του Ηπειρωτικού Στρατού στην Αμερικανική Επανάσταση. Ο Ουάσινγκτον κατάφερε να εκδιώξει τους Βρετανούς από τη Βοστώνη το 1776, όμως ηττήθηκε και παρ΄ολίγο αιχμαλωτίσθηκε το ίδιο έτος, όταν έχασε την Νέα Υόρκη. Μετά την διάσχιση του ποταμού Ντελάγουερ κατά τη διάρκεια ενός βαρύ χειμώνα, νίκησε τους Βρετανούς σε δύο μάχες και ανακατέλαβε το Νιου Τζέρσεϊ.
Πρώτα χρόνια
Ο Ουάσινγκτον πέρασε το μεγαλύτερο μέρος της παιδικής στου ηλικίας στο Φέρρυ Φαρμ, κοντά στο Φρέντερικσμπουργκ της Βιρτζίνια. Ο Λόρενς Ουάσινγκτον, ο μεγαλύτερος αδερφός του Τζορτζ, κληρονόμησε από τον πατέρα του μια φυτεία στον Ποταμό Ποτόμακ, την οποία ονόμασε Μάουντ Βέρνον, προς τιμή του διοικητή του, Ναυάρχου Έντουαρντ Βέρνον. Ο Τζορτζ Ουάσινγκτον, αντίθετα, κληρονόμησε το Φέρρυ Φαρμ μετά από το θάνατο του πατέρα του, καθώς και το Μάουντ Βέρνον μετά από το θάνατο του αδερφού του.
Ο θάνατος του πατέρα του, τον εμπόδισε να διασχίσει τον Ατλαντικό, και να λάβει το υπόλοιπο της εκπαίδευσής του στην Σχολή Άπλμπαϊ, στη Μεγάλη Βρετανία, όπως έκαναν τα μεγαλύτερα αδέρφια του. Έλαβε τη στοιχειώδη εκπαίδευση σε ένα σχολείο που διοικούνταν από Αγγλικανούς κληρικούς, κοντά στο Φρέντερικσμουργκ της Βιρτζίνια.
Σε ηλικία 14 ετών θέλησε να αφοσιωθεί στο ναυτικό στάδιο, για το οποίο είχε πραγματικό πάθος. Η μητέρα του δεν συμφωνούσε με τα σχέδια του γιου της. Αλλά κι ο Ουάσινγκτον επέμενε. Αφού συμφώνησε με κάποιον πλοίαρχο να τον πάρει στο καράβι του, που ήταν έτοιμο να σαλπάρει, παρουσιάστηκε στη μητέρα του να την αποχαιρετίσει και να πάρει την ευχή της. Η μητέρα του άκουγε χωρίς να του απαντάει, ενώ τα μάτια της βούρκωσαν από δάκρυα. Τα σιωπηλά αυτά δάκρυα της μάνας έκαναν τέτοια εντύπωση στην ευαίσθητη ψυχή του νεαρού Ουάσινγκτον, ώστε αμέσως έτρεξε στο καράβι, πήρε πάλι το μπαούλο με τα πράγματά του, που το είχε κιόλας φορτώσει και θυσίασε την αγάπη του για το ναυτικό στην αγάπη της μητέρας του.
Χάρη στη σύνδεση του αδερφού του, Λόρενς, με την ισχυρή οικογένεια Φέρφααξ, σε ηλικία 17 ετών, το 1749, ο Ουάσιγκτον διορίστηκε επίσημος τοπογράφος της Επαρχίας Κάλπερερ, μια καλοπληρωμένη θέση που του επέτρεψε να αγοράσει γη στην Κοιλάδα Σενάντοα, μια από τις πρώτες αγορές γης της Δυτικής Βιρτζίνιας. Χάρη, επίσης, στη συμμετοχή του Λόρενς στην Εταιρία Οχάιο, μια εταιρία επενδύσεων γης που χρηματοδοτούνταν από επενδυτές της Βιρτζίνια και τη θέση του αδερφού του ως διοικητής της Πολιτοφυλακής της Βιρτζίνια, ο Ουάσινγκτον ήρθε σε επαφή με τον νέο Υποδιοικητή της Βιρτζίνια, Ρόμπερτ Ντίνγουιντι.
Το 1751, ο Ουάσινγκτον ταξίδεψε στα Μπαρμπάντος με τον Λόρενς, ο οποίος έπασχε από φυματίωση, με την ελπίδα ότι το κλίμα θα βελτίωνε την υγεία του. Κατά τη διάρκεια του ταξιδιού, κόλλησε ευλογιά, η οποία του άφησε μερικά σημάδια στο πρόσωπο, αλλά τον προστάτευσε από από το να εκτεθεί στο μέλλον σε αυτή την ασθένεια. Ωστόσο, η υγεία του Λόρενς δεν βελτιώθηκε. Επέστρεψε στο Μάουντ Βέρνον, όπου και πέθανε το 1752. Η θέση του Λώρενς, ως Αρχηγός Πολιτοφυλακής της Βιρτζίνια χωρίστηκε σε τέσσερα γραφεία, μετά από το θάνατό του. Ο Ουάσινγκτον διορίστηκε από τον Κυβερνήτη Ντίνγουιντι σε ένα από αυτά τα γραφεία τον Φεβρουάριο του 1753, με τον βαθμό του Ταγματάρχη της Πολιτοφυλακής της Βιρτζίνια. Το έτος εκείνο, επίσης, προσχώρησε στην αδελφική ένωση ελευθεροτεκτονισμού του Φρέντερικσμπουργκ.
Πόλεμος Γάλλων και Ινδιάνων (Επταετής Πόλεμος, 1754-1758)
Κυρίως Θέμα:Ο Τζορτζ Ουάσινγκτον στον Πόλεμο Γάλλων και Ινδιάνων
Περαιτέρω πληροφορίες:Στρατιωτική καριέρα του Τζορτζ Ουάσινγκτον, Μάχη του Ζάμονβιλ Γκλεν, Μάχη του Οχυρού Νεσέσιτυ, Εκστρατεία Φορμπς
thumb|250px|Χάρτης του Ουάσινγκτον που συνοδεύει το ημερολόγιό του Ταξίδι στο Οχάιο (1753-1754)
Η Εταιρία Οχάιο ήταν σημαντική για τους Βρετανούς επενδυτές ώστε να επεκταθούν στην κοιλάδα του Οχάιο, δημιουργώντας νέους οικισμούς και εμπορικούς σταθμούς για το εμπόριο με τους Ινδιάνους. Το 1753, οι Γάλλοι άρχισαν να επεκτείνονται στρατιωτικά στο Οχάιο, περιοχή που είχε ήδη διεκδικηθεί από τις βρετανικές αποικίες της Βιρτζίνια και της Πενσιλβάνια. Αυτές οι ανταγωνιστικές απαιτήσεις οδήγησαν σε έναν πόλεμο στις αποικίες, που ονομάζεται Πόλεμος Γάλλων και Ινδιάνων (1754-1758), και συνέβαλαν στην έναρξη του Επταετούς Πολέμου. Και ο Ουάσινγκτον αναμίχθηκε από το ξεκίνημά του.